Bekende omroeper Evert Snyman oorlede | Maroela Media
Die bekende Afrikaanse omroeper, skrywer en akteur Evert Snyman is Vrydag in die ouderdom van 60 oorlede.
"Oom Evert" sal veral onthou word vir Storietyd, 'n kinderprogram wat saans net na 19:00 op RSG uitgesaai is.
Hy het ook talle dramas saam met sy vrou, Mari, geskryf.
Japie Gouws, besturende direkteur van die ATKV-groep, het in 'n verklaring gesê: "Hy was ons baie goedgesind." In 2009 het die ATKV Snyman vereer vir sy volgehoue bevordering van Afrikaans, wat in daardie stadium reeds 33 jaar geduur het.
Benewens sy liefde vir stories, die radio en Afrikaans, was Evert ook 'n kranige motorfietsentoesias en het hieroor ook 'n radiorubriek behartig. "Die man het die lewe geleef," het Amanda Olivier, 'n toenmalige kollega van Snyman, in 'n onderhoud op Pasella gesê: "Dit word in sy dramas weerspieël."
Snyman is in 2006 met 'n skaars niersiekte gediagnoseer en moes gereeld dialise ondergaan. In 'n onderhoud met Beeld het hy gesê groot dele van Stoffel [die seekoei] se avonture is geskryf terwyl hy vasgekluister was aan die dialisemasjien.
Snyman het van homself gesê dat hy vinnig kon kwaad word en onder die jong akteurs het hy die bynaam "Helsbesem" gehad, tog het verskeie van hierdie akteurs hulle lof uitgespreek vir die manier waarop hy hulle loopbane bevorder het.
Pasella het in 2013 die volgende insetsel oor Evert Snyman uitgesaai:
Evert Snyman het my 11 jarige geleer om radio te luister deurdat hy van bitter klein tyd altyd die stories wou luister
Evert sal deur al sy aanhangers ook jare gemis word – hy was 'n besondere mens in alle opsigte. Selfie, dis duidelik dat jy niks van die radiowese weet nie. Jou vraag laat 'n wrang smaak. Ek stel voor dat jy iemand nader wat wel kan lees, dan kan hy/sy vir jou vertel wat in die berig hierbo staan… en dan sal jy wel weet wie Evert Snyman "nou regtig" onder andere was!
Ns; Evert Snyman was ook die skrywer van die radiodrama, "Groblerspruit", wat in opdrag van Maroela Media vervaardig is en tans op 22 gemeenskapsradiostsies uitgesaai word.
Alle simpatie en medelye met sy gesin, familie en vriende. Evert Snyman se afsterwe is egter ook vir almal wie die voorreg gehad het om hom deur middel van sy besonderse kuns te kon ervaar, 'n enorme verlies. Ek is 60 jaar jonk en is bly om te kan sê dat ek sy stories kon geniet vir so baie jare al. Dis werklik jammer dat hy nie meer met ons is nie, maar iemand soos Evert se talent is absoluut tydloos en danksy tegnologie het dit bewaar gebly vir almal.